परीक्षा में 530 पदों के सापेक्ष 521 अभ्यर्थियों को अंतिम रूप से सफल घोषित किया गया है। परीक्षा के साक्षात्कार में 1578 अभ्यर्थी शमिल हुए थे। आयोग ने फिलहाल परीक्षा के प्राप्तांक और श्रेणीवार, पदवार कटऑफ नहीं घोषित किए हैं। परीक्षा में 32 डिप्टी कलेक्टर और 16 डीएसपी चयनित हुए हैं। जारी विज्ञप्ति में बताया गया कि इस परीक्षा में 27 प्रकार के पदों पर चयन हुआ है। प्रमुख पदों में असिस्टेंट कमिश्नर (कामर्शियल टैक्स) के 114, बीडीओ के 16 असिस्टेंट कमिश्नर (इंडस्ट्री) के 84, कामर्शियल टैक्स ऑफिसर के 55, नायब तहसीलदार के 62 और सब रजिस्ट्रार के 27 पद हैं। नौ पदों पर चयन नहीं हो सका जो अनुसूचित जनजाति, पिछड़ा वर्ग आदि के हैं। इनके लिए उपयुक्त अभ्यर्थी नहीं मिल सके।